फोटो शेयर कर लिखा- खेल खिलाड़ी का चरित्र बनाता नहीं, उसे सामने लाता है
Indian Wicketkeeper Batsman Rishabh Pant Car Accident एक्सीडेंट के चलते 4 महीने से क्रिकेट से दूर चल रहे विकेटकीपर ऋषभ पंत ने रिकवरी के लिए जिम जाना शुरू कर दिया है।
एक्सीडेंट के चलते 4 महीने से क्रिकेट से दूर चल रहे विकेटकीपर ऋषभ पंत ने रिकवरी के लिए जिम जाना शुरू कर दिया है। पंत ने बुधवार को एक तस्वीर पोस्ट की है। उन्होंने इस तस्वीर में मैसेज की ओर इशारा किया। इसमें लिखा था- खेल किसी खिलाड़ी का चरित्र बनाता नहीं है, बल्कि उसे सामने लाता है।
इस पोल में हिस्सा लेकर अपनी राय जरूर दें...
पिछले साल 30 दिसंबर को पंत की कार का हरिद्वार के पास एक्सीडेंट हो गया था। तब से ही वो टीम इंडिया से बाहर हैं। हाल ही में वो इंडियन प्रीमियर लीग (IPL) में दिल्ली का मैच देखने अरुण जेटली स्टेडियम पहुंचे थे। वे टीम के कप्तान हैं, लेकिन चोट की वजह से उनकी जगह डेविड वॉर्नर कप्तानी कर रहे हैं।
एक्सीडेंट से अब तक तस्वीरों में पंत...
पंत के वर्ल्ड कप और एशिया कप खेलने पर संशय
पंत वर्ल्ड टेस्ट चैंपियनशिप में भारतीय टीम का हिस्सा नहीं हैं। उनके इस साल होने वाले वनडे वर्ल्ड और एशिया कप खेलने में संशय है। वर्ल्ड कप अक्टूबर-नवंबर में होना है, जबकि एशिया कप सितंबर में होना है। चोट से रिकवरी में पंत को करीब 1 साल का वक्त लग सकता है। उनकी वापसी पर BCCI ने कोई ऑफिशियल बयान नहीं दिया है।
डिवाइडर से टकराई थी पंत की कार, घर जाते वक्त एक्सीडेंट
पिछले साल 30 दिसंबर को पंत की कार का एक्सीडेंट हो गया था। इस हादसे में उन्हें कई गंभीर चोटें लगी थीं। वह दिल्ली से अपने घर रुड़की लौट रहे थे। उसी समय पंत की कार डिवाइडर से टकरा गई और कई बार पलटते हुए कुछ दूर जाकर रुकी। इसके बाद उनकी कार में आग लग गई थी।
आग लगने से पहले ही पंत कार का शीश तोड़कर बाहर निकल चुके थे। हादसे के बाद उन्हें देहरादून के मैक्स अस्पताल में ले जाया गया था, जहां वो करीब एक हफ्ते तक रहे थे। इसके बाद एयरलिफ्ट के जरिए उन्हें मुंबई के कोकिलाबेन अस्पताल लाया गया, जहां उनकी घुटने की सर्जरी हुई थी। उनकी यह सर्जरी सफल रही थी और अब वो रिकवरी कर रहे हैं।
स्पोर्ट्स की अन्य खबरें भी पढ़ें। 
मुंबई ने 215 का टारगेट 18.5 ओवर में चेज किया:सूर्या-किशन ने 200 प्लस के स्ट्राइक रेट से की पार्टनरशिप, पंजाब को 6 विकेट से हराया
इंडियन प्रीमियर लीग (IPL) की 5 बार की चैंपियन मुंबई इंडियंस इस सीजन फॉर्म में लौट चुकी है। टीम ने पंजाब किंग्स को उन्हीं के होम ग्राउंड पर 6 विकेट से हरा दिया। MI ने 215 रन का टारगेट 18.5 ओवर में हासिल कर लिया। सूर्यकुमार यादव ने 31 गेंद पर 66 और ईशान किशन ने 41 गेंद पर 75 रन की मैच विनिंग पारियां खेलीं। पूरी खबर पढ़ने के लिए यहां क्लिक करें।
1463 दिन बाद रद्द हुआ IPL मैच:रोहित रिकॉर्ड 15वीं बार जीरो पर आउट, आर्चर ने एक ओवर में 27 रन दिए...मोमेंट्स 
इंडियन प्रीमियर लीग में बुधवार को 2 मुकाबले खेले गए। लखनऊ के इकाना क्रिकेट स्टेडियम में चेन्नई सुपर किंग्स और पंजाब किंग्स के बीच मुकाबला बारिश के कारण बेनतीजा रहा। वहीं मोहाली के आईएस बिंद्रा स्टेडियम में मुंबई इंडियंस ने पंजाब किंग्स को 6 विकेट से हरा दिया। पूरी खबर पढ़ने के लिए यहां क्लिक करें। 